ইসলামী ইরান প্রায়ই বিশ্ব-ইসলামী ঐক্য সম্মেলনের আয়োজন করে আসছে। সম্প্রতি এমনই এক সম্মেলনে ইরানের সর্বোচ্চ নেতা আয়াতুল্লাহিল উজমা খামেনেয়ী আবারও বিশ্বনবী হযরত মুহাম্মাদ (সা)'র রেখে-যাওয়া শিক্ষার অনুসরণ ও বাস্তবায়নের গুরুত্ব তুলে ধরেন। তাঁর মতে মহানবীর শিক্ষা ও আদর্শ অনুসরণের মধ্যেই রয়েছে মুসলমানদের আঞ্চলিক ও আন্তর্জাতিক সমস্যার সমাধানসহ মানবজাতির সব ধরনের সংকটের সমাধান। তিনি আরও বলেছেন, মুসলিম বিশ্ব যদি সম্মান ও ক্ষমতার অধিকারী হতে চায় তাহলে ঐক্য ও প্রতিরোধের নীতিকে দিতে হবে সর্বোচ্চ গুরুত্ব।